Uredba Komisije (ES) št. 2199/2003

z dne 16. decembra 2003

o prehodnih ukrepih za uporabo Uredbe Sveta (ES) št. 1259/1999 v letu 2004 za sheme enotnega plačila na površino za Češko republiko, Estonijo, Ciper, Latvijo, Litvo, Madžarsko, Malto, Poljsko, Slovenijo in Slovaško

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Pristopne pogodbe Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške, in zlasti člena 2(3) Pristopne pogodbe,

ob upoštevanju Akta o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške, in zlasti prvega pododstavka člena 41 Akta o pristopu,

ob upoštevanju naslednjega:

(1) Člen 1b Uredbe Sveta (ES) št. 1259/1999 z dne 17. maja 1999 o skupnih pravilih za sheme neposrednih podpor v okviru skupne kmetijske politike [1], kakor je bila nazadnje spremenjena z Aktom o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške (v nadaljnjem besedilu imenovanih "nove države članice") omogoča, da nove države članice nadomestijo plačila po shemah podpor iz člena 1 navedene uredbe z enotnim plačilom, v nadaljnjem besedilu imenovanim "enotno plačilo na površino".

(2) Ta določba začne veljati ob pristopu. Da bi olajšali priprave v novih državah članicah za prehod s sedanjega režima na režim, ki izhaja iz uporabe navedene določbe, je ustrezno poskrbeti za prehodne ukrepe za prvo leto uporabe in ponuditi možnost zagotovitve predplačil v primeru izjemnih okoliščin.

(3) Za pretvarjanje zneska, odobrenega za leto 2004 po shemi enotnega plačila na površino, v nacionalne valute novih držav članic, je ustrezno uvesti posebne določbe. Operativni dogodki za menjalne tečaje, ki se za to uporabljajo, se določijo na podlagi kriterijev iz člena 3 Uredbe Sveta (ES) št. 2799/98 z dne 15. decembra 1998 o vzpostavitvi kmetijsko-monetarne ureditve za evro [2].

(4) Da bi zagotovili pravilno izvajanje sheme enotnega plačila na površino, je treba uporabljati Uredbo Komisije (ES) št. 2412/2001 z dne 11. decembra 2001 o podrobnih pravilih za uporabo integriranega administrativnega in kontrolnega sistema za nekatere sheme pomoči Skupnosti, vzpostavljene z Uredbo Sveta (EGS) št. 3508/92 [3], razen če v tej uredbi ni predvideno drugače.

(5) Da bi zagotovili, da je kmetijsko zemljišče vzdrževano v dobrem stanju v skladu z varstvom okolja iz člena 1b(6) Uredbe (ES) št. 1259/1999 je ustrezno določiti skupen okvir, znotraj katerega lahko vsaka nova država članica sprejme standarde ob upoštevanju posebnih značilnosti zadevnih območij, vključno s prstjo in klimatskimi pogoji, obstoječimi sistemi kmetovanja (rabe zemljišč, kolobarjenja, načinov kmetovanja) in strukturami kmetij.

(6) Ukrepi, predvideni v tej uredbi, so v skladu z mnenjem ustreznih Upravljalnih odborov –

SPREJELA NASLEDNJO UREDBO:

Člen 1

Področje

Ta uredba določa prehodna pravila za izvajanje sheme enotnega plačila na površino v letu 2004 za nove države članice, kot je predvideno v členu 1b Uredbe (ES) št. 1259/1999.

Člen 2

Menjalni tečaj

Operativni dogodek za menjavo odobrenega zneska v skladu s shemo enotnega plačila na površino v nacionalne valute novih držav članic je 1. julij 2004.

Uporablja naj se menjalni tečaj, ki je povprečje uporabljenih menjalnih tečajev v obdobju od 1. januarja 2004 do 30. junija 2004, izračunano po načelu časovnega sorazmerja.

Komisija določi povprečni menjalni tečaj do 31. julija 2004.

Člen 3

Uporaba Uredbe (ES) št. 2419/2001

Uredba (ES) št. 2419/2001 se uporablja za shem enotnega plačila na površino, z izjemo členov 5(1)(c) in (2), 6(2) in (3), 7, 9, 10, 13(2), (3) in (4), 18(1)(b) in (c), 24 do 29, 31(3) in 32 do 43.

Člen 4

Zahtevek za enotno plačila na površino

1. Da bi imel koristi od sheme enotnega plačila na površino, mora kmet oddati pristojnemu organu do datuma, ki ga določi nova država članica, vendar najkasneje do 15. junija 2004, zahtevek z navedbo upravičenih površin v skladu s pogoji iz člena 1b(5) Uredbe (ES) št. 1259/1999.

2. Za spremembe zahtevkov sheme enotnega plačila na površino je datum iz člena 8(2) Uredbe (ES) št. 2419/2001 15. junij 2004.

3. Zahtevek za sheme enotnega plačilo na površino se obravnava kot zahtevek za pomoč v smislu člena 2(i) Uredbe (ES) št. 2419/2001.

Člen 5

Znižanja in izključitve glede pogojev o upravičenosti

1. 1.Kjer se z administrativno kontrolo ali kontrolo na kraju samem, razen v primerih višje sile ali v izjemnih razmerah, kot je opredeljeno v členu 48 Uredbe (ES) št. 2419/2001, ugotovi, da je razlika med prijavljeno in ugotovljeno površino, kot izhaja iz člena 2(r) Uredbe (ES) št. 2419/2001, več kakor 3 %, vendar ne več kakor 30 % ugotovljene površine, se za zadevno leto odobreni znesek po shemi enotnega plačila na površino zniža za dvakratno ugotovljeno razliko.

Če je razlika večja kakor 30 % ugotovljene površine, se za zadevno leto pomoč ne dodeli.

Če je razlika večja kakor 50 %, se kmet prav tako izključi iz prejemanja pomoči do zneska, ki ustreza razliki med prijavljeno in ugotovljeno površino. Ta znesek se pobota s plačili pomoči, do katerih je kmet upravičen v kontekstu zahtevkov, ki jih vloži v treh koledarskih letih, ki sledijo koledarskemu letu ugotovitve.

2. Kadar so razlike med prijavljeno in ugotovljeno površino rezultat nepravilnosti, ki so nastale namenoma, se pomoč, do katere bi bil kmet upravičen, za zadevno koledarsko leto ne dodeli.

Kjer je poleg tega ta razlika večja kakor 20 % ugotovljene površine, se kmet znova izključi iz prejemanja pomoči do zneska, ki ustreza razliki med prijavljeno in ugotovljeno površino. Ta znesek se pobota s plačili pomoči, do katerih je kmet upravičen v kontekstu zahtevkov, ki jih vloži v treh koledarskih letih, ki sledijo koledarskemu letu ugotovitve.

3. Za namen ugotavljanja ugotovljene površine v smislu člena 2(r) Uredbe (ES) št. 2419/2001, veljajo pravila za določitev pomoči, določena v členu 1b(5) in prvega pododstavka člena 1b(6) Uredbe (ES) št. 1259/1999 in člena 4 te uredbe.

Člen 6

Načelo dobrega gospodarja

1. Nove države članice zagotovijo, da se vsa kmetijska zemljišča, zlasti kmetijska zemljišča, ki se ne uporabljajo več za proizvodnjo, ohranjajo v po načelu dobrega gospodarja.

Nove države članice opredelijo minimalne zahteve po načelu dobrega gospodarja na podlagi okvira, določenega v prilogi, ob upoštevanju posebnih značilnosti zadevnih območij, vključno s prstjo in klimatskimi pogoji, obstoječimi sistemi kmetovanja, rabo zemljišč, kolobarjenjem, načinom kmetovanja in strukturami kmetij.

2. Če minimalne zahteve iz odstavka 1 v letu 2004 niso izpolnjene zaradi dejanja ali opustitve dejanja, ki jo je mogoče neposredno pripisati posameznemu kmetu, se skupni znesek, določen v okviru sheme enotnega plačila na površino za koledarsko leto 2004, zniža tako:

(a) v primeru neizpolnitve katere od minimalnih zahtev, ki jih določi država članica, zaradi malomarnosti se znesek, določen za površino, v zvezi s katero zahteve niso bile izpolnjene, zniža za 5 %. Znižanja se uporabljajo neodvisno drugo od drugega in posamično. Vendar pa skupni znesek znižanj ne sme presegati 5 % skupnega zneska določene pomoči;

(b) v primeru namerne neizpolnitve katere od minimalnih zahtev, ki jih določi država članica, se znesek, določen za površino, v zvezi s katero zahteve niso bile izpolnjene, zniža za 20 %. Znižanja se uporabljajo neodvisno drugo od drugega in posamično. Vendar pa skupni znesek znižanj ne sme presegati skupnega zneska pomoči, določene za površino, v zvezi s katero zahteve niso bile izpolnjene;

(c) v primeru namerne neizpolnitve vseh minimalnih zahtev, ki jih določi država članica, se za površino, v zvezi s katero zahteve niso bile izpolnjene, pomoč ne odobri. Če pa zahteve niso izpolnjene za več kot 50 % določene površine, se kmet v celoti izloči iz prejemanja pomoči v okviru sheme enotnega plačila na površino za tekoče koledarsko leto.

Skupni znesek znižanj iz prvega pododstavka ne sme znašati več kot je skupni znesek pomoči, ki naj bi se odobrila.

3. Znižanja in izključitve iz te uredbe ne vplivajo na dodatne sankcije v skladu s katerimi koli drugimi predpisi Skupnosti ali nacionalnimi predpisi.

Člen 7

Koeficient znižanja

Če bi ob uporabi členov 5 in 6 enotna plačila na površino v novi državi članici presegala letna finančno ovojnico iz člena 1b(3) Uredbe (ES) št. 1259/1999, zadevna država članica sporoči Komisiji koeficient znižanja iz člena 1b(7) navedene uredbe najkasneje do 30. novembra 2004.

Člen 8

Plačilo

1. Plačila se izvršujejo enkrat letno v obdobju od 1. decembra 2004 do 30. aprila 2005.

2. Z odstopanjem od odstavka 1 tega člena in v skladu s postopkom iz člena 11(2) Uredbe (ES) št. 1259/1999 lahko Komisija glede na proračunsko stanje pooblasti novo državo članico, da predplačila v višini do 50 % plačil v regijah, kjer bi zaradi izjemnih razmer kmetje lahko imeli hude finančne težave, plača pred 1. decembrom.

Člen 9

Obveščanje Komisije

1. Nove države članice sporočijo povzetek sprejetih zahtevkov v okviru sheme enotnega plačila na površino najkasneje do 15. septembra 2004, v katerem navedejo skupne zneske, določene za te zahtevke v skladu s členom 4.

2. Do 15. maja 2005 sporočijo končne podatke za površine, za katere je bila plačana pomoč z znižanji, predvidenimi v členih 5 in 6.

Člen 10

Začetek veljavnosti

Ta uredba začne veljati 1. maja 2004 s pogojem, da začne veljati Pogodba o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. decembra 2003

Za Komisijo

Franc Fischler

Član Komisije

[1] UL L 160, 26.6.1999, str. 113.

[2] UL L 349, 24.12.1998, str. 1.

[3] UL L 327, 12.12.2001, str. 11. Uredba, kakor je bila nazadnje spremenjena z Uredbo (ES) št. 493/2003 (UL L 73, 19.3.2003, str. 5).

--------------------------------------------------

PRILOGA

NAČELO DOBREGA GOSPODARJA IZ ČLENA 6

Vprašanje | Standardi |

Erozija zemlje: Zaščita zemlje z ustreznimi ukrepi | minimalna talna odejaminimalno upravljanje zemljišč, ki odraža posebne pogoje zemljiščazadrževalne terase |

Organske snovi v zemlji: Ohranjanje ustrezne stopnje organskih snovi v zemlji z ustreznimi načini kmetovanja | standardi za kolobarjanje, kjer je to ustreznoupravljanje strnišč |

Struktura zemlje: Ohranjanje strukture zemlje z ustreznimi ukrepi | ustrezna uporaba strojev |

Minimalna stopnja vzdrževanja: zagotoviti minimalno stopnjo vzdrževanja in preprečevati propadanje življenjskih prostorov | minimalne obremenitve in/ali ustrezni režimivarstvo trajnih pašnikovohranjanje značilnosti krajinepreprečevanje prodiranja neželene vegetacije na kmetijska zemljišča |

--------------------------------------------------